Temeljem članka 391. Zakona o vlasništvu i drugim stvarnim pravima  („Narodne novine“ broj 91/96, 68/98, 127/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17), članka 54. Odluke o gospodarenju nekretninama u vlasništvu Općine Barban („Službene novine Općine Barban“ broj 4/23 i 9/23 ) i članka 24. Statuta Općine Barban („Službene novine Općine Barban“ broj 22/13, 12/18, 60/21,4/22 i 1/25), Općinsko vijeće Općine Barban na sjednici održanoj ___________ godine donosi
ODLUKU
o raspisivanju i provođenju javnog natječaja za prodaju nekretnine 

kč.br. 1481/12 k.o. Prnjani putem javnog prikupljanja pisanih ponuda
Članak 1.
Donosi se Odluka o raspisivanju i provođenju javnog natječaja za prodaju nekretnine u izdvojenom djelu građevinskog području naselja Barban (Poduzetnička zona) putem prikupljanja pisanih ponuda.  
Prodaji se izlaže jedna katastarska čestica kako slijedi:
	K.O.
	K.Č.
	VLASNIŠTVO
	NAMJENA
	OZNAKA
	POVRŠINA

(m2)
	POČETNA CIJENA (Euro)
	JAMČEVINA

(Euro)

	Prnjani
	1481/12
	Općina Barban 1/1
	građevinsko
II. kategorija 
	pašnjak
	1599
	30.500,00
	3.050,00


Članak 2.
Javni natječaj provodi Povjerenstvo koje se imenuje posebnom odlukom.
Članak 3.

Ova Odluka stupa na snagu prvog dana od dana objave u „Službenim novinama Općine Barban“.
KLASA: 
URBROJ: 
Barban, 
OPĆINSKO VIJEĆE

PREDSJEDNIK

Aleksa Vale
OBRAZLOŽENJE

PRAVNI OSNOV ZA DONOŠENJE ODLUKE:

Članak 391. Zakona o vlasništvu i drugim stvarnim pravima  („Narodne novine“ broj 91/96, 68/98, 127/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14, 81/15, 94/17 ), i članak 24. Statuta Općine Barban („Službene novine Općine Barban“ broj 22/13, 12/18, 60/21, 4/22 i 1/25).

RAZLOZI DONOŠENJA ODLUKE:

U svibnju 2026. godine izrađen je procjembeni elaborat poslovni broj 2226 od strane ovlaštenog stalnog sudskog vještaka graditeljske struke i procjene nekretnina Gorana Modrušana.
Zadatak procjembenog elaborata bio je utvrđivanje tržišne vrijednosti nekretnine kč.br. 1481/12 k.o. Prnjani koja se nalazi u izdvojenom dijelu građevinskog područja naselja Barban, gospodarsko-proizvodno poslovne namjene. 
Isti je izrađen sukladno priznatim procjenjivačkim standardima i pozitivnim propisima Republike Hrvatske. Temeljem istog usvojena je vrijednost za kč.br. 1481/12 k.o. Prnjani na sveukupni iznos od 30.500,00 EURA.
Nekretnina kč.br.1481/12 k.o. Prnjani po mišljenju vještaka spada u građevinsko zemljište II. kategorije.
15. srpnja 2026. godine zaprimljeno je Mišljenje Procjeniteljskog povjerenstva Istarske županije kojim je utvrđeno da je procjembeni elaborat prihvatljiv.
Obzirom na iskazani interes, temeljem predmetne Odluke raspisati će se javni natječaj za javno prikupljanje ponuda za prodaju predmetne nekretnine putem prikupljanja pisanih ponuda.
FINANCIJSKA SREDSTVA POTREBNA ZA PROVEDBU ODLUKE:

Za provedbu ove Odluke nije potrebno osigurati financijska sredstva u Proračunu Općine Barban.

